《晴日登盍簪楼用海屿韵纪兴 其五》
明代·霍与瑕

十尺楼阑三尺台，碧山绿水自周回。百年老树春仍媚，半亩方塘天亦开。

漫倚南山歌白石，谁从东海问蓬莱。安期一去无回首，且把新醪满瓦杯。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。